Alantė Kavaitė

Alantė Kavaitė (Alantė Kavaliauskaitė, g. 1973 m. Vilniuje) – lietuvių kino režisierė, daugiau kaip du dešimtmečius gyvenanti Prancūzijoje. 

 Biografija 

A. Kavaitė gimė menininkų šeimoje: mama Alina Briedelytė-Kavaliauskienė – tekstilininkė, tėtis Regimantas Kavaliauskas – dailininkas monumentalistas.  1991 m. baigė Vilniaus 15–ąją vidurinę mokyklą. 1992 m. išvyko mokytis į Prancūziją. Studijavo Avinjono nacionalinėje aukštojoje dailės mokykloje. Po trejų metų Avinjone įgijusi videomenininkės diplomą, A. Kavaitė persikėlė gyventi į Paryžių, dirbo reklaminių klipų montažo režisiere, studijavo Paryžiaus dailės mokykloje. 

 Kūryba 

1992 m. nusifilmavo pagrindiniame vaidmenyje režisieriaus Raimundo Banionio filme „Džiazas“. 

2007 m. Prancūzijoje debiutavo kaip režisierė ir scenarijaus autorė. Režisūrinis pilno metro debiutas, mistinė drama „Ecoute le Temps“ („Laiko garsai“) apkeliavo daugiau nei dvidešimt tarptautinių festivalių, įskaitant ir „Kino Pavasarį“ bei „Šeršėliafam“  moterų filmų festivalį.

2015 m. išleistas vaidybinis filmas „Sangailės vasara“ susilaukė tarptautinio pripažinimo, laimėjo kino apdovanojimą „Sidabrinė gervė 2015“.

 Nuorodos 

 Alantė Kavaitė (cinema.lt) 
 Kodėl Alantei Kavaitei atostogų nereikia?
 Režisierė A. Kavaitė: visi laukia istorijų apie mafiją ir prostitutes 
 IMDb profilis

Kategorija:Lietuvos kino režisieriai
Kategorija:Prancūzijos kino režisieriai
Kategorija:Prancūzijos lietuviai